Diari Oficial de la Generalitat Valenciana


Sumari del DOGV 5040, del 01-07-2005 (2005/7693)

Informació pública del programa de desenvolupament d'actuació integrada del Pla Parcial de Millora de Las Pesqueras II, de San Fulgencio.
-----------------------------------------------------------------------------------------------------------------------------------------

### Dades del document

Número de DOGV
:   5040

Data del DOGV
:   01-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7693


Organisme emissor
:   AIU de Pla Parcial de Millora de Las Pesqueras Ii

Tipus de document
:   Anunci

Informació pública del programa de desenvolupament d'actuació integrada del Pla Parcial de Millora de Las Pesqueras II, de San Fulgencio. [2005/S7693]
  
Mitjançant este edicte s'anuncia l'obertura d'un període d'informació pública per termini de 20 dies comptadors a partir del dia següent de la publicació en el Diari Oficial de la Generalitat Valenciana, de la documentació de la proposta de programa d'actuació integrada del pla parcial de millora del sector Las Pesqueras II, promogut per l'Agrupació d'Interés Urbanístic de Pla Parcial de Millora de Las Pesqueras II, amb domicili a San Fulgencio (Alacant), carrer Poeta Miguel Hernández, núm. 2. Esta documentació consistix en:
  
1. Programa per al desenvolupament de l'Actuació Integrada del Pla Parcial de Millora del Sector Las Pesqueras II.
  
2. Pla Parcial de Millora del Sector Las Pesqueras II, de San Fulgencio.
  
3. Avantprojecte d'urbanització del Pla Parcial de Millora Sector Las Pesqueras II, de San Fulgencio.
  
La documentació assenyalada estarà a la vista durant l'esmentat període d'exposició pública a la notaria de José Antonio Pellicer Ballester, sita a Dolores, carrer San Isidro, número 5, on podrà ser consultada de dilluns a divendres de 10.00 a 14.00 hores, així com en les dependències de l'Ajuntament de San Fulgencio .
  
Es comunica que, dins del termini de 20 dies comptadors des de la publicació de l'últim anunci, qualsevol persona podrà comparéixer a la notaria abans ressenyada per a obtenir còpia de l'acta notarial de protocol·lització o sol·licitar que se li exhibisca esta, i també es podran presentar al·legacions a l'esmentada documentació.
  
Així mateix, es fa constar de la possibilitat de consultar durant este termini a l'Ajuntament les actuacions derivades de la documentació depositada en este i de presentar les al·legacions que estimen convenients per a l'alternativa tècnica exposada al públic; es fa constar així mateix que es podran presentar alternatives tècniques en competència a l'exposada al públic en un període de 20 dies comptadors des de la publicació en el Diari Oficial de la Generalitat Valenciana d'este edicte, i a formular proposicions juridicoeconòmiques dins dels terminis legalment establits, tot això segons el que establixen els articles 45, 46 i 48 de la Llei Reguladora de l'Activitat Urbanística.
  
Es fa constar a més a més que s'han practicat les notificacions als titulars cadastrals dels terrenys de conformitat amb el que s'establix en l'article 48.C) de la Llei Reguladora de l'Activitat Urbanística; este edicte servirà per a esmenar qualsevol defecte en què es puga incórrer en l'esmentada notificació i per a notificar a aquells titulars cadastrals que siguen desconeguts; la relació de titulars cadastrals del sector el domicili del es desconegut és la que s'adjunta a continuació:
  
Núm. parc. Propietari cadastral Direcció cadastral:
  
203-206-Pol.7 Diego Amorós Tari C/ Joaquín Santos,
  
 núm. 11 d'Elx
  
El termini per a formular alternatives tècniques en competència amb l'exposada al públic de 20 dies podrà així mateix ser ampliat en altres 20 dies si, durant els 10 primers dies d'informació pública, qualsevol interessat es compromet fefaentment a formular alternativa tècnica en competència, substancialment distinta a l'exposada.
  
Les proposicions juridicoeconòmiques es presentaran en el registre general de l'ajuntament en plica tancada, dins dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques se celebrarà a l'Ajuntament, el dia següent hàbil a la conclusió del termini per a la presentació i, en tot cas, prèvia acreditació pels proponents del compliment del tràmit contingut en l'article 48 de la Llei Reguladora de l'Activitat Urbanística. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de l'execució.